Source: http://public.mkab.hu/dev/dontesek.nsf/0/7705549543D40A0AC12582F80059425E?OpenDocument
Timestamp: 2019-04-23 00:43:35+00:00

Document:
IV/01089/2018
. IV/01089/2018
Első irat érkezett: 06/28/2018
Az ügy tárgya: A Kúria Kfv.VI.38.026/2017/8. számú ítélete elleni alkotmányjogi panasz (gyámügy, védőoltás elmulasztása)
Az indítványozók - az Abtv. 27. §-a alapján - a Nyíregyházi Közigazgatási és Munkaügyi Bíróság 10.K.27.188/2017/14. számú ítélete és a Kúria Kfv.VI.38.026/2017/8. számú ítélete alaptörvény-ellenességének megállapítását és megsemmisítését kérték az Alkotmánybíróságtól.
Az indítványozók előadták, hogy az illetékes gyámhatóság határozatával a közös kiskorú gyermeküket a családjukból kiemelte és ideiglenesen nevelőszülőkhöz adta, azzal az indokolással, hogy az indítványozók (szülők) elmulasztották a gyermek kötelező védőoltásainak beadását, a gyermeket elrejtették és megtagadták az együttműködést az egészségügyi és gyermekvédelmi szervekkel.
A bíróság a közigazgatási határozat felülvizsgálata iránti keresetet elutasította. A Kúria a döntést helybenhagyta.
Az indítványozók álláspontja szerint az eljárás sértette az Alaptörvény XXVIII. cikk (1) bekezdése szerinti tisztességes bírósági eljáráshoz való jogukat, mivel szelektíven értékelték a bizonyítékokat..
Nyíregyházi Közigazgatási és Munkaügyi Bíróság 10.K.27.188/2017/14. számú ítélet, Kúria Kfv.VI.38.026/2017/8. számú ítélet
IV_1089_0_2018_indítvány_anonim.pdf
Az Alkotmánybíróság elutasította a Kúria Kfv.VI.38.026/2017/8. számú ítélete
alkotmányjogi panaszt. Az alkotmányjogi panasz alapjául szolgáló ügyben az
indítványozóknak közös gyermekük született. A kötelező védőoltás beadatását a
szülők megtagadták. A megyei járási hivatal határozattal kötelezte az
indítványozókat a gyermekorvos rendelőjében történő megjelenésre, ezzel
párhuzamosan az első fokú gyámhivatal is eljárást indított. Elrendelték a
gyermek nevelőszülőnél történő elhelyezését, majd végső soron a Kúria is
elutasította az indítványozók felülvizsgálati kérelmét. Az indítványozók ezt
követően fordultak az Alkotmánybírósághoz. Érvelésük szerint az oltatlanság nem
az életet közvetlenül veszélyeztető állapot, és nem veszélyezteti a gyermek
testi fejlődését. Az Alkotmánybíróság azt vizsgálta, hogy az Alaptörvénnyel
összhangban áll-e egy gyermek ideiglenes hatályú elhelyezését kimondó bírói
döntés olyan esetekben, amikor a szülő a gyermeke kötelező védőoltásainak
beadatását elmulasztja. A testület az indítványt nem találta megalapozottnak.
Nem kérdőjelezhető meg, hogy a védőoltások az emberi szervezet fertőző
betegségekkel szembeni ellenálló képességének fokozását és a fertőző
megbetegedések elterjedésének megelőzését szolgálják. A gyermekek védelemhez
és gondoskodáshoz való jogának jogosultja a gyermek, míg kötelezettje
elsődlegesen a család, másodlagosan pedig az állam. A gyermek szülei, családja,
az állam és a társadalom valamennyi tagja köteles a gyermek jogait tiszteletben
tartani, és biztosítani számára a megfelelő fejlődéséhez szükséges
feltételeket. Ha a gyermek testi, értelmi, érzelmi és erkölcsi fejlődéséhez
szükséges ellátás a szülő beleegyezésével nem biztosítható, és ez a helyzet a
gyermek fejlődését veszélyezteti, a gyámhatóság a veszélyeztetettség mértékétől
függően intézkedik. Az ideiglenes hatályú elhelyezés célja a gyermek
veszélyeztetettségének megelőzése, illetve megszüntetése. Miután jelen ügyben
az eljáró közigazgatási hatóságok és bíróságok egybehangzóan megállapították a
gyermek veszélyeztetettségét, az indítványozók neveléshez való jogának
korlátozása szükséges volt. A határozathoz dr. Hörcherné dr. Marosi Ildikó
alkotmánybíró párhuzamos indoklást csatolt.
. Constitutional complaint against the judgement No. Kfv.VI.38.026/2017/8 of the Curia (guardianship, missed vaccination)

References: Kúria 
 Bíróság 
 Kúria 
 bíróság 
 Kúria 
 Bíróság 
 Kúria 
 Kúria 
 Kúria